
SØGER  LÆRDOM  VED  LÆSNING  OG  VED  TRO 


NUMMEH    1 


1.  JANUAR  1925 


74.   AAKGANG 


JESU  KRISTI  SONOFFER. 

Symboliseret  i  Jødernes   Paaske   og  Herrens  Nadver. 
(Tale  af  Ældste  Orson  F.  Whitney  af  de  Tolvs  Raad.) 

For  ti  Aar  siden,  i  Sommeren  1914,  det  Aar,  da  den  store 
Verdenskrig  brod  ud,  faldt  det  i  min  Lod  at  besoge  flere  af 
Missionerne  i  de  Forenede  Stater,  deriblandt  Central  Staternes 
Mission,  bvis  Hovedkvarter  er  i  Independence,  Jackson  Go., 
Missouri.  Jeg  benyttede  Lejligheden  til  i  dette  Nabolag  at  bese 
nogle  af  de  Steder,  som  er  knyttet  til  vigtige  Begivenheder  i 
de  Sidste-Dages  Helliges  tidligere  Historie. 

Et  af  de  Steder,  jeg  besogte,  var  Dalen  ved  Adam-ondi- 
Ahnam,  kaldet  saaledes  i  Aabenbaringerne  til  Profeten  Joseph 
Smith,  men  ellers  paa  den  Tid  kaldet  Spring  Hill,  beliggende 
i  Daviess  County.  Det  var  i  1838,  fem  Aar  efter  Uddrivelsen 
af  en  Mormon-Koloni  fra  Jackson  Co.,  at  Størstedelen  af  vort 
Folk  nedsatte  sig  i  Caldwell  Co.  og  Omegn,  hvor  de  begyndte 
Grundlæggelsen  af  flere  Byer.  En  af  disse  var  Adain-ondi- 
Ahnam,  kaldet  saaledes,  fordi  »det  er  Stedet,  hvor  Adam  skal 
komme  og  besoge  sit  Folk,  eller  hvor  den  Gamle  af  Dage  skal 


sidde,  saasom  Profeten  Daniel  har  sagt«.  (Dan.  7:  9,  10,  13,  22; 
Pag.  Bog  116.) 

Amerika  er  den  gamle  Verden,  ikke  den  nye,  ifølge  Joseph 
Smith.  Edens  Have  var  i  Jackson  Country,  og  da  Adam  og 
Eva  var  bleven  udvist  af  Edens  Have,  boede  de  i  Dalen  ved 
Adam-ondi-Ahnam.  Der  fremstod  vor  store  Stammefader, 
Menneskeslægtens  Patriark,  bojet  af  Alderdom,  og  velsignede 
sine  Børn,  samt  forudsagde,  hvad  der  skulde  møde  hans  Af- 
kom til  den  sidste  Slægt.  Og  til  det  samme  Sted  vil  Adam 
komme  igen,  vil  komme  som  den  Gamle  af  Dage  og  vil  sam- 
menkalde et  Raad  for  at  gøre  sine  retfærdige  Børn  beredte  til 
Herrens  herlige  Tilkommelse. 

Under  Forberedelserne  til  Byens  Anlæggelse  stødte  Brø- 
drene paa  Ruinerne  af  et  gammelt  Alter  paa  Toppen  af  en 
skovbevokset  Høj,  hvorfra  der  var  Udsigt  over  Dalen.  De 
meddelte  Profeten,  hvad  de  havde  fundet,  og  han  gik  med 
dem  til  Stedet.  I  det  Øjeblik,  han  saå  Alteret,  sagde  han: 
»Brødre,  det  er  Stedet,  hvor  Fader  Adam  ofrede,  efter  at  han 
var  uddrevet  af  Edens  Have.« 

I  Den  Kostelige  Perle  findes  en  Beretning  om,  hvorledes 
Adam  ofrede  de  Førstefødte  af  sit  Kvæg.  Og  medens  han 
gjorde  dette,  viste  en  Herrens  Engel  sig  for  ham  og  spurgte: 
»Hvorfor  ofrer  du  Offer  til  Herren?«  Adam  svarede:  »Jeg  véd 
det  ikke,  kun  at  Herren  befalede  mig  det.«  Engelen  forklarede 
ham  da,  at  det  var  et  Sindbillede  paa  Ofringen  af  Faderens 
Enbaarne,  forudbeskikket  til  at  borttage  Verdens  Synd.  Ofret 
teoretisk  i  Himlene,  for  Jorden  blev  skabt,  skulde  han  senere 
ofres  bogstaveligt  paa  Jorden  og  saaledes  blive  Verdens  For- 
løser; og  Adam  og  hans  Efterkommere  —  alle,  som  var  under 
Dødens  Forbandelse  som  Følge  af  den  oprindelige  Synd  — 
blev  befalet  at  omvende  sig  og  se  hen  til  Guds  Søn  som  deres 
Frelser  og  Forløser. 

Dette  var  ikke  nyt  for  Adam,  uagtet  det  syntes  at  være  nyt. 
Han  havde  fuld  Kundskab  om  det  i  Aanden,  men  havde  glemt 
det  i  Kødet.  Adam  var  ikke  et  almindeligt  Menneske.  Han  var 


ingen  anden  end  Mikael,  Erkeengelen,  der  havde  anført  Him- 
melens Hærskarer,  da  Lucifer  gjorde  Opror  og  blev  nedstyrtet. 
Han  havde  haft  Plads  i  det  store  Raad,  da  Jordens  Skabelse 
blev  planlagt,  og  da  det  evige  Evangelium  blev  stadfæstet. 
Han  havde  Kundskab  om  Guds  Son  og  den  forudbeskikkede 
Frelsens  Plan.  Men  ved  at  blive  dodelig,  blev  Erindringen  om 
de  forbigangne  Evigheder  og  Forstaaelsen  af  Fremtiden  mid- 
lertidigt berøvet  ham,  for  at  hans  Handlefrihed  fri  og  uhindret 
kunde  gore  sig  gældende,  upaavirket  af  Mindet  om  hans  tid- 
ligere Liv.  Han  var  lukket  inde  mellem  Tidens  fire  Vægge; 
han  kunde  ikke  længere  kaste  Blikket  ud  i  Evighedens  Dyb- 
der, og  han  maatte  have  Aabenbaring  til  at  oplyse  sig,  til  at 
gøre  ham  bekendt  med  Fortiden  og  vise  ham,  hvad  der  skulde 
ske  i  Fremtiden. 

Vore  første  Forældres  Fald  dømte  dem  og  deres  Efterkom- 
mere til  aandelig  og  timelig  Død,  til  evig  Bortfjernelse  fra 
Guds  Ansigt;  og  dog  var  dette  et  Led  i  den  evige  Plan  ved- 
rorende Menneskehedens  Fremadskriden  og  Forherligelse.  I 
Overensstemmelse  med  denne  blev  Hærskarer  af  ventende 
Aander  givne  kodelige  Legemer  med  Lejlighed  til  Udvikling 
og  Uddannelse,  som  ikke  fandtes  andre  Steder,  og  som  ikke 
kunde  haves  paa  nogen  anden  Maade  end  ved  at  gennemgaa 
denne  store  Provetilstand,  som  et  alvist  Forsyn  havde  for- 
beredt, og  angaaende  hvilket  vi  læser: 

»Og  han  (Herren)  sagde  til  dem,  som  var  hos  ham:  Vi  vil 
gaa  ned,  thi  der  er  Rum  der,  og  vi  vil  tage  af  disse  Elementer 
og  danne  en  Jord,  hvorpaa  disse  kunne  bo;  og  vi  vil  prøve 
dem  dermed  og  se,  om  de  vil  gøre  alt,  hvad  som  helst  Herren 
deres  Gud  skal  befale  dem;  og  de,  der  holder  deres  forste 
Prøvestand,  skulle  forøges;  og  de,  der  ikke  holder  deres  forste 
Prøvestand,  skulle  ikke  faa  Herlighed  i  det  samme  Rige  med 
dem,  der  holder  deres  forste  Prøvestand;  og  de,  som  holder 
deres  anden  Prøvestand,  skulle  Herlighed  vorde  til  Del 
evindelig.« 

I.  disse  faa  Ord  er  hele  Planen  og  Hensigten  med  Menneskets 


jordiske  Tilværelse  tydeligt  fremsat.  Gud  skabte  denne  Ver- 
den, ikke  af  intet,  som  Mennesker  har  lært,  men  af  forud 
eksisterende  Elementer;  thi  Stoffet  er  evigt  ligesaa  vel  som 
Aanden,  der  kun  er  Stof  af  en  finere  Kvalitet.  Den  store  Ska- 
ber dannede  Jorden  og  alt,  hvad  der  er  i  den,  af  de  evige  Ele- 
menter, og  Mænds  og  Kvinders  Aander  blev  sendt  hertil  for 
at  ifores  Legemer  og  høste  Erfaringer,  ved  Hjælp  af  hvilke  de 
yderligere  kunde  skride  frem  og  udvikles.  Alle  Guds  Born, 
som  nu  er  iforte  Legemer  paa  denne  Planet  --  hvide,  sorte, 
rode,  gule  eller  brune  Legemer  —  alle,  som  nogensinde  har 
haft  Bolig  i  Kødet  eller  vil  komme  til  at  have,  gjorde  sig  vær- 
dige til  dette  store  Privilegium,  for  de  kom  her.  De  holdt  deres 
forste  Provestand,  hvor  de  »vandrede  i  Lys«,  og  i  denne,  deres 
anden  Provestand,  forlanges  det,  at  de  skulle  »vandre  i  Tro«. 
Lucifer  og  de,  der  fulgte  ham,  blev  nægtet  det  Privilegium  at 
modtage  Legemer  og  er  onde  Aander,  kastet  ud  af  Himmelen, 
som  nu  vandrer  frem  og  tilbage  paa  Jorden  for  at  friste  og 
forfore  Menneskenes  Born.  Aander,  der  ikke  har  Legemer,  er 
afskaarne  fra  evig  Formerelse  og  Udvikling;  Aanden  alene  er 
ufuldstændig,  og  Legemet  alene  er  dødt.  Men  en  Forening  af 
Aand  og  Legeme  udgor  en  levende  Sjæl,  og  det  er  Sjælen,  der 
forløses  fra  Graven  og  gaar  fremad  til  Fuldkommenhed.  Med 
andre  Ord,  »Aand  og  Element,  naar  de  er  uadskilleligt  for- 
enede, modtage  en  Fylde  af  Glæde«. 

Uagtet  Adams  Fald  foranledigede  Menneskeslægtens  Til- 
blivelse, hvad  dette  Jordeliv  angaar,  og  tilvejebragte  Mulig- 
heden for  at  høste  Erfaringer  nødvendige  for  fremtidig  Ud- 
vikling, saa  var  det  alligevel  en  Overtrædelse  af  Lov,  og  for  at 
den  evige  Retfærdighed  kunde  ske  Fyldest  og  den  lukkede 
Dør  til  evigt  Liv  og  Herlighed  igen  blive  aabnet,  maatte  en 
Forlosning  finde  Sted  og  den  store  Gæld  afvikles,  hvilken 
ingen  Dødelig  kunde  betale.  Guds  Søn  betalte  denne  Gæld 
med  sit  eget  Liv  og  blev  derved  Verdens  Frelser  og  Forløser, 
udvalgt  for  Verdens  Grundvold  blev  lagt,  fordi  Faldet  var 
forudset  og  forudbeskikket  som  et  Led   i  den  guddommelige 


Plan.  Som  omtalt  var  det  planlagte  Sonoffer,  som  Guds  Søn 
skulde  bringe,  bebudet  allerede  i  det  Offer,  som  Fader  Adam 
bragte  kort  efter  Uddrivelsen  af  Eden.  For  de  første  Slægter 
var  disse  Ofre  Sindbilleder  paa,  hvad  der  senere  skulde  ske. 

Saaledes  ser  vi,  at  Evangeliet,  det  evige  Evangelium,  hvis 
Formaal  er  at  frelse,  forløse  og  herliggore,  er  meget  ældre, 
end  da  det  blev  forkyndt  af  Jesu  Kristi  Apostle  i  Tidernes 
Midte.  Det  er  ældre  end  Jorden  selv,  thi  det  blev  til  i  Himlene, 
før  Jorden  blev  skabt,  og  har  været  aabenbaret  til  Menneskene 
Gang  efter  Gang  i  forskellige  Uddelinger,  der  naar  fra  Adams 
Dage  ned  til  vor  Tid.  Gud  tilkendegav  for  Adam,  at  Evan- 
geliet skulde  »være  i  Verden  indtil  Jordens  Ende«.  Og  uagtet 
det  mere  end  en  Gang  har  været  borttaget  paa  Grund  af 
Overtrædelse,  er  det  dog  atter  blevet  givet  til  Jorden,  og  en  af 
disse  Evangeliets  Gengivelser  fandt  Sted  ved  Begyndelsen  af 
det  nittende  Aarhundrede,  da  den  største  og  sidste  evangeliske 
Uddeling,  Tidernes  Fyldes  Husholdning,  aabnedes. 

Evangeliets  Lærdomme  forandres  aldrig;  de  er  de  samme  i 
Gaar,  i  Dag  og  for  evigt.  For  at  blive  forløste  fra  Faldet 
maatte  Adam  og  Eva  have  Tro,  de  maatte  omvende  sig  og 
blive  døbt  saaledes,  at  de  kunde  modtage  den  Helligaands 
Gave,  der  leder  ind  i  al  Sandhed.  De  adlod  disse  guddomme- 
lige Love,  og  ved  Hjælp  af  denne  Livsstige,  som  blev  kastet 
ud  til  dem,  naaede  de  tilbage  til  de  Hojder,  hvorfra  de  var 
faldet.  Saaledes  gjorde  ogsaa  alle  de  af  deres  Efterkommere, 
som  viste  Lydighed  mod  Evangeliets  Love  og  Ordinancer. 

'  De,  der  nægtede  at  adlyde,  blev  saa  fordærvede,  at  Synd- 
floden kom  og  tog  dem  bort  fra  Jordens  Overflade.  Alle,  med 
Undtagelse  af  otte  Sjæle,  den  retfærdige  Noa  og  hans  tre  Søn- 
ner med  deres  Hustruer,  druknede  i  denne  Flod,  og  deres 
Aander  blev  taget  i  Forvaring  i  Aandernes  Verden,  indtil  deres 
Befrielse  kom,  da  den  korsfæstede  Kristus,  der  »led  Døden  i 
Kodet,  men  blev  levendegjort  i  Aanden«,  prædikede  Evan- 
geliet for  dem,  saaledes  som  Apostelen  Peter  fortæller  os. 
(1.  Peter  3:  18—20.) 


Noas  første  Handling,  efter  at  være  kommen  ud  af  Arken, 
var  at  bygge  et  Alter  og  ofre  Brændofre  derpaa  som  Sind- 
billede paa  det  Guds  Lam,  der  skulde  komme.  Herren  gjorde 
Pagt  med  Noa,  og  om  ham  og  hans  Sønner,  Sem,  Kam  og 
Jafet,  siges  der,  at  af  »disse  blev  hele  Jorden  befolket  alle 
Vegne«.  Sem  befolkede  Asien,  Kam  Afrika  og  Jafet  Europa. 
Jafet  er  Hedningernes  Fader,  og  blandt  Sems  Efterkommere 
var  Abraham,  gennem  hvem  Herren  velsignede  alle  Jordens 
Nationer.  Abrahams  Offer  af  sin  Son  Isak  var  et  yderligere 
Sindbillede  paa  det  store  Offer,  som  skulde  komme,  da  den 
evige  Fader  gav  sin  Enbaarne  som  et  Sonoffer  for  en  falden 
Verden.  (Fortsættes) 


SANDHEDENS  MAGT. 

Rigdom  er  Magt;  Talenter  er  Magt;  Kundskab  er  Magt.  Men 
der  er  en  mægtigere  Kraft  i  Verden  end  nogen  af  disse  —  en 
Kraft,  som  al  Verdens  Rigdomme  ikke  er  store  nok  til  at  kobe, 
ejheller  Talenterne  stærke  nok  til  at  overvinde  eller  Kund- 
skaben viis  nok  til  at  række  op  over;  alle  disse  bæve  i  dens 
Nærværelse:  Det  er  Sandhed  —  den  mest  betydningsfulde  Be- 
standdel af  vort  sociale  og  individuelle  Liv.  Uagtet  den  kastes 
om  paa  den  offentlige  Menings  oprørte  Bølger,  skubbes  ind  i 
Forfølgelsens  hvidglødende  Ovn  eller  trampes  i  Støvet  af 
Magtsygens  Jernhæl,  saa  er  Sandhed  den  eneste  uforgænge- 
lige Ting  i  denne  Verden,  der  ikke  taber  i  nogen  Kamp,  ikke 
lider  under  Misbrug  øg  Haan,  og  bevarer  sin  Livskraft  og 
Legemsfylde  gennem  alle  Ulykker.  Alle  Slags  Sammensvær- 
gelser har  været  sat  i  Scene  for  knuse  den,  alle  mulige  Planer 
lagt  for  at  afkræfte  og  forgifte  den,  men  ingen  har  været  i 
Stand  dertil  og  vil  aldrig  blive  det.  Vi  kan  ikke  være  sikre  paa 
noget  her  i  Verden  uden  netop  paa  Sandhedens  Uangribelig- 
hed og  evige  Bestaaen  —  thi  den  er  en  Del  af  den  guddomme- 
lige Natur  og  meddelagtig  i  sit  Ophavs  Karakter.  Den  kan 


ofte  synes  at  være  i  Fare;  den  overfaldes  ligesaa  meget  nu 
som  nogensinde,  men  Historien  og  Erfaringen  burde  være  vor 
Garanti.  Den  har  aldrig  endnu  bukket  under,  og  den  kommer 
aldrig  til  det.  Den  har  altid  udrettet  sit  Arbejde  og  vil  altid 
naa  sit  Maal.  Dette  kan  vi  roligt  stole  paa  uden  at  nære  Be- 
kymring; vi  kan  være  forvissede  om  dens  Sejr  og  glæde  os 
over  dens  Triumfer,  endog  før  de  indtræffer,  thi  de  er  sikre. 
Hvilken  Opmuntring  og  Trøst  under  Livets  Kampe  er  der  ikke 
i  den  Tanke,  at  Sandhedens  Forkæmpere  og  Sandhedens  Sag 
altid  vil  sejre;  de  kan  ikke  lide  Nederlag.  »Sandhed  knuget  til 
Jorden  vil  rejse  sig  igen«.  Den  kan  ikke  holdes  nede,  kan  ikke 
kvæles  eller  tilintetgøres.  Den  er  evig  ligesom  Gud. 


STRØTANKER. 

Alt,  hvad  du  behover  at  gøre  for  at  gaa  til  Helvede,  er  intet 
som  helst  at  gore.  Vinden  blæser  til  den  Side.  Lev  som  det 
behager  dig,  gor  ingen  Modstand,  tilfredsstil  alle  Ønsker,  blæs 
Samvittigheden  et  Stykke,  og  Helvede  vil  snart  være  i  Sigte. 
Vejen  til  Himmelen  er  op  ad  Bakke  hele  Tiden.  Men  det  er 
god,  styrkende  Motion.  Det  betyder  et  sundere  Legeme,  en  liv- 
ligere Fantasi  og  en  lykkeligere  Aand  hver  Dag.  Og  paa  Top- 
pen af  Bakken  vil  du  se  Morgenstjernen.  X. 

Fejgheden  spørger,  er  det  sikkert?  Hensigtsmæssigheden 
sporger,  er  det  passende?  Forfængeligheden  spørger,  er  det 
populært?  Men  Samvittigheden  sporger,  'er  det  rigtigt? 

Et  Menneske,  der  taler  meget  om  Sandheden,  men  ikke  hand- 
ler i  Overensstemmelse  med  den,  er  at  ligne  ved  en  Hyrde,  der 
tæller  Faarene  i  en  anden  Mands  Hjord.         Indisk  Ordsprog 

Den  Idé,  at  Selvsikkerhed,  Fremtrængen  og  Paagaaenhed 
faar  det  meste  ud  af  Livet,  er  falsk.  Intet  udretter  mere  i  det 
lange  Lob  end  Beskedenhed. 


NOGLE  NYTAARSTANKER. 

Atter  er  et  Aar  henrundet,  og  vi  befinder  os  paa  Tærskelen 
af  et  nyt.  Vi  ser  tilbage  paa  det  svundne  Aar  og  tænker  paa 
dets  Glæder  og  Sorger,  der  er  blandede  saaledes  ind  i  hin- 
anden, at  vi  vanskeligt  kan  afgore,  om  det  kan  fortjene  Be- 
tegnelsen af  et  godt  eller  daarligt  Aar  for  vort  Vedkommende. 
Det  er  jo  saadan,  at  Skuffelser,  Sorg  og  Modgang  altid  gor  et 
varigere  Indtryk  paa  de  fleste  af  os  end  det  modsatte,  og  ved 
at  tænke  paa  en  eller  anden  stor  Sorg  eller  Ulykke,  der  har 
ramt  os  i  Aarets  Løb,  kan  vi  let  komme  til  at  overse  de  Glæ- 
der og  gode  Ting,  som  Aaret  ogsaa  har  bragt  os. 

Aaret  er  gaaet  og  har  taget  med  sig  baade  det  onde  og  det 
gode.  Det  er  ikke  tilintetgjort,  det  er  kun  henlagt  i  dets  dunkle 
Hvælvinger  til  den  store  Regnskabsdag,  da  Fortidens  Skat- 
kamre skal  aabnes  og  hver  Ting  bedommes  efter  dens  Be- 
skaffenhed. Det  gode,  vi  gjorde,  vil  være  ligesom  spirekraftigt 
Frø,  der  vil  bære  Frugt  i  Form  af  gode  Gerninger  i  det  kom- 
mende Aar.  Det  onde  vil  ogsaa  bære  Frugt  i  Form  af  Ukrudt, 
der  vil  soge  at  kvæle  den  gode  Sæd.  Derfor,  naar  vi  lukker 
Aarets  Bog  i  og  siger  Farvel  til  1924,  saa  maa  vi  ikke  tro,  at 
vi  dermed  har  lukket  for  Følgerne  af  det,  som  vi  har  gjort, 
enten  det  nu  var  godt  eller  ondt.  Ligesom  hver  Time  og  hver 
Dag,  vi  lever,  gør  sin  Indflydelse  gældende  paa  den  Time  og 
den  Dag,  der  følger  efter,  saaledes  vil  ogsaa  det  hensvundne 
Aar  gøre  sig  gældende  i  det  næste.  Det  nye  Aar  vil  i  det  store 
og  hele  forme  sig  paa  Grundlag  af  det,  vi  udførte  i  det  svundne 
Aar  —  vi  vil  høste,  hvad  vi  har  saaet,  ligesom  vi  i  det  næste 
Liv  høster  i  Forhold  til,  hvad  vi  saar  i  dette. 

Medens  Timer,  Dage  og  Aar  saaledes  lober  ud  i  hverandre 
og  ikke  kan  afsondres,  thi  en  enkelt  Dags  gode  eller  daarlige 
Gerninger  er  altid  Følgen  af  forudgaaende  Dages  gode  eller 
slette  Tanker  og  Handlinger,  saa  er  det  alligevel  godt  at  ind- 
dele Tiden  i  Perioder  og  ved  Slutningen  af  hver  af  disse  at 
gøre  op  med  sig  selv  og  se,  hvad  vi  har  udrettet.  Det  er  godt 


9 

og  formaalstjenligt  ved  Aarets  Slutning  at  sammenligne  os 
selv  med,  hvad  og  hvor  vi  var,  da  Aaret  begyndte.  Det  er  ikke 
altid,  at  en  saadan  Selveksamination,  dersom  den  er  ærlig  og 
uhildet,  falder  tilfredsstillende  ud.  Som  oftest  opdager  vi,  at 
vor  Fremgang  og  Udvikling  ikke  har  været  saa  stor,  som  den 
burde  og  kunde  have  været.  Det  er  ogsaa  godt  at  se  Aar- 
sagerne  dertil  lige  i  Øjnene  og  være  ærlige  overfor  sig  selv 
med  Hensyn  til  begaaede  Fejl  og  Synder.  Ikke  at  vi  skal  for- 
tvivle over  dem  eller  give  tabt,  men  huske  paa,  at  Folgerne 
af  saadanne  Ting  vil  række  ind  i  det  nye  Aar  og  bære  Frugt 
i  Form  af  endnu  større  Fejl  og  Synder,  hvis  vi  ikke  tager  vore 
Forholdsregler  i  Tide. 

Vi  siger  nok,  at  vi  véd  ikke,  hvad  det  nye  Aar  vil  bringe. 
Vi  kender  ganske  vist  ikke,  hvilke  Ulykker  og  Sorger,  det  har 
i  Beredskab  for  os,  eller  hvorledes  det  vil  forme  sig;  men 
dette  véd  vi,  at  vort  aandelige  Udbytte,  vor  Fremgang  eller 
Tilbagegang,  vil  være  afhængig  af  os  selv.  Vi  er  ikke  »vilje- 
løse Kastebolde  for  Skæbnens  lunefulde  Spil«,  som  en  Digter 
udtrykker  sig.  Vi  er  vor  egen  Skæbnes  Afgorer,  og  hvis  vi  ved 
Aarets  Slutning,  i  Stedet  for  at  bebrejde  Skæbnen  og  beklage 
os  over  den  ilde  Medfart,  vilde  beslutte  at  tage  alvorligt  fat 
paa  saaledes  at  forme  vort  Liv  og  kæmpe  mod  det  daarlige 
og  nedbrydende  i  vor  Karakter,  da  vil  det  kommende  Aar  be- 
tyde Fremgang  for  os. 

Ikke  saaledes  at  forstaa,  at  Modgang  og  Sorg  ikke  vil  mode 
os.  Det  vil  de,  men  vi  vil  være  Herre  over  dem,  og  i  Stedet  for 
at  trykke  øs  ned,  vil  de  hæve  os  op,  i  Stedet  for  at  være  Hin- 
dringer paa  vor  Vej,  vil  de  blive  Midler  til  at  bringe  os  læn- 
gere frem.  Det  afhænger  af  os  selv,  om  de  Ting,  der  uund- 
gaaeligt  vil  mode  os,  skal  gavne  eller  skade  os.  Vi  kan  altsaa 
ikke  foregribe  Begivenhedernes  Gang  eller  bestemme,  hvad  vi 
kalder  »Skæbnens  Tilskikkelser«,  men  vi  kan  bestemme,  hvil- 
ken Indflydelse  disse  skal  have  paa  os.  Det  afhænger  af  os 
selv,  om  de  skal  trykke  os  ned  eller  hæve  os  op. 

Lad  os  derfor  sige  Tak  for  det  gamle  Aar.  Med  alle  dets  Be- 

sværligheder,  Modgang  og  Prøver  var  det  et  godt  Aar  for  den, 
der  søgte  at  tjene  Herren.  Og  lad  os  møde  det  nye  Aar  med 
Beslutningen  om,  at  hvad  der  end  sker,  vil  vi  gøre  Guds  Vilje 
og  leve  vort  Liv  i  Overensstemmelse  med  vor  Kundskab  om 
og  Tro  paa  Evangeliets  Love,  og  da  vil  Aaret  Bringe  os  aande- 
lig  Kraft  og  Udvikling,  og  alle  tilsyneladende  Hindringer, 
Sorg  og  Modgang  vil  da  tjene  til  at  ophoje  og  forædle  os,  thi 
»alle  Ting  tjene  dem  til  gode,  som  elske  Gud«. 

J.  S.  H. 


FORKYND  FRELSE  -  IKKE  FØRDØMMELSE. 

Et  Par  Ord   til  Evangeliets   Budbærere. 
(Af  Ældste  Orson  F.  Whitney  af  de  Tolvs  Raad  i  »Imp.  Era«.) 

To  Præster  talte  sammen.  Den  ene  siger  til  den  anden: 
»Hvorfor  er  Deres  Kirke  altid  fyldt  med  interessante  Tilhorere, 
medens  der  i  min  er  mange  tomme  Bænke  og  min  Forsamling 
ligegyldig  og  uopmærksom?  Mine  Evner  er  ligesaa  gode  som 
Deres  og  min  Uddannelse  ligesaa  fuldkommen.  Hvad  er  Hem- 
meligheden ved,  at  De  saa  langt  bedre  kan  paavirke  Folks 
Hjerter  og  Tanker?  Hvorfor  synes  de  om  Deres  Tale  og  ikke 
om  min?« 

Den  anden  svarede:  »Det  er  fordi,  De  altid  fortæller  dem,  at 
dersom  de  jkke  gør  dette  og  hint,  vil  de  blive  fordømte,  medens 
jeg  fortæller  dem,  at  hvis  de  vil  gøre  dette  og  hint,  vil  de  blive 
frelste.  Dette  er  Hemmeligheden.« 

Denne  lille  Anekdote  indeholder  en  god  Tanke.  Den  er  psy- 
kologisk sand.  Ingen  holder  af  at  blive  irettesat  og  truet,  selv 
om  det  er  fortjent.  Haarde  Ord.  hår  en  Tilbøjelighed  til  at  for- 
hærde Hjerterne  hos  dem,  til  hvem  de  er  henvendt,  og  faa 
dem  til  at  vende  sig  bort  fra  det  Budskab,  som  Taleren  eller 
Skribenten  soger  at  bringe. 

Der  er  intet  Emne  saa  smukt,  saa  ophojet  og  sjælsoploftende 
som  Evangeliet.  Og  de  Hellige  kender  det,  naar  de  horer  det, 
og  de  elsker  det  over  alle  andre  Ting.  Men  de  kan  ikke  fodres 


11 


med  Straa  —  de  forlanger  Kærne.  Faarene  kender  Hyrdens 
Rost,  og  en  Fremmed  følger  de  ikke.  For  at  Evangeliet  hur- 
tigst og  bedst  kan  gøre  Indtryk,  maa  det  forkyndes  paa  en 
vindende  Maade.  »Ingen  Magt  eller  Indflydelse  kan  eller  bor 
udoves  i  Kraft  af  Præstedømmet  uden  ved  Overbevisning, 
Langmodighed,  Mildhed,  Sagtmodighed  og  uskrømtet  Kærlig- 
hed.« Saaledes  lærte  Profeten  Joseph  Smith,  og  dette  angaar 
Evangeliets  Forkyndelse  ligesaa  meget  som  enhver  anden  Ud- 
øvelse af  den  guddommelige  Myndighed,  uden  hvilken  Evan- 
geliet kim  vilde  være  et  Navn  —  en  Maskine  uden  Drivkraft. 

Den  Prædikant,  der  forkynder  Frelse,  er  saare  langt  forud 
for  den,  hvis  stadige  Emne  er  Fordømmelse.  Den  første  har 
ikke  alene  Forsamlingen  med  sig,  men  han  folger  det  Eks- 
empel, vist  af  vor  Frelser,  da  han  gav  sine  Apostle  Befaling 
til  at  gaa  ud  i  al  Verden  og  forkynde  Evangeliet  for  alle  Folk. 
»Den,  som  tror  og  bliver  døbt,  skal  blive  frelst,  men  den,  som 
ikke  tror,  skal  blive  fordømt.« 

Fordømmelse  er  ikke  en  Del  af  Kristi  Evangelium.  »Hvad,« 
vil  nogen  udbryde,  »har  De  ikke  lige  citeret  Kristi  Ord,  „den, 
som  ikke  tror,  skal  blive  fordømt"?«  Jo,  men  han  sagde  ikke 
dette,  for  han  havde  sagt:  »Den,  som  tror  og  bliver  døbt,  skal 
blive  frelst.«  Han  nævner  Frelse  forst.  Fordommeisen  har  en 
underordnet  Plads.  Jeg  gentager,  at  der  er  ingen  Fordommeise 
forbunden  med  Jesu  Kristi  Evangelium;  det  er  »en  Guds  Kraft 
til  Frelse«.  Men  der  er  rigelig  med  Fordømmelse  udenfor 
Evangeliet.  Evangeliet  er  en  Stige,  der  forer  til  evigt  Liv,  og 
ethvert  Trin  paa  denne  betyder  Frelse.  At  undlade  at  benytte 
Stigen  er,  hvad  der  bringer  Fordømmelse,  hvilket  er  den 
sørgelige,  men  uundgaaelige  Følge  af  at  forkaste  Tilbudet  om 
Frelse. 

Stor  er  Sjælenes  Værd  i  Guds  Øjne.  Det  er  hans  Gerning  og 
Herlighed  at  »tilvejebringe  Udodelighed  og  evigt  Liv  for  Men- 
nesket«. Hensigten  med  al  Forkyndelse  af  Evangeliet  er  at 
fore  Sjæle  til  Kristus,  at  bringe  Syndere  til  Omvendelse,  at 
vogte  den  gode  Hyrdes  Flok  og  værne  Faarene  mod  at  fare 

vild.  Eftersom  dette  er  Tilfældet,  bor  Evangeliet  fremsættes 
paa  en  indbydende  og  ikke  paa  en  frastødende  Maade.  Dette 
kan  gores  uden  at  gaa  paa  Akkord  med  Vildfarelser  eller  se 
igennem  Fingre  med  Last  og  Synd.  Evangeliet  trænger  ikke 
til  Sukker;  det  er  sødt  i  og  af  sig  selv.  Kun  for  de  uretfærdige 
og  ondsindede  synes  det  at  være  anderledes. 

Gud  prøver  ikke  paa  at  fordomme  Verden,  men  paa  at  frelse 
den.  Og  frelse  den  vil  han.  Hans  Tjenere  er  Menneskenes 
Frelsere.  Deres  Mission  er  at  redde  og  forløse.- Lig  de  raske 
Brandmænd  er  det  deres  »Formaal  at  hjælpe,  arbejde  og 
frelse«.  En  sand  Herrens  Tjener  vil  fremsætte  sit  Budskab  paa 
en  Maade,  der  vil  gøre  stærkest  Indtryk  paa  det  menneskelige 
Hjertes  bedste  Følelser.  Naturligvis  kan  han  ikke  forandre 
Evangeliet  eller  gøre  det  velsmagende  for  den,  hvis  Smag  er 
odelagt.  Men  han  kan  og  bor  forkynde  det  saaledes,  som 
Mesteren  lærte  det  —  fremsætte  Frelsen  og  dens  Velsignelser 
først  og  bagefter  Fordømmelsen,  hvis  det  skulde  være  nødven- 
digt som  en  Fremhævelse  af  det  frelsende  Budskab. 

Nogle  vil  naturligvis  ikke  modtage  det.  Nogle  vil  ikke  frel- 
ses. Men  dette  er  ikke  en  Fejl  ved  Frelsens  Plan,  der  har  til 
Hensigt  at  frelse  alle  —  ikke  ved  Tvang,  men  ved  at  gore  Brug 
af  Menneskets  Handlefrihed.  Der  er  mange,  som  vil  forhærde 
deres  Hjerter  imod  Sandheden;  men  selv  disse  maa  der  taal- 
modigt  arbejdes  med.  At  prædike  til  dem  i  en  uvenlig  Aand 
vil  ikke  tjene  til  at  blødgøre  deres  Hjerter  eller  lade  dem  staa 
uden  en  Undskyldning  paa  Dommens  Dag.  Hvem  véd,  om 
ikke  nogle  af  dem,  naar  de  staar  foran  den  store,  hvide  Trone, 
vil  forsvare  sig  med,  at  den  haarde,  ublide  Forkyndelse  af 
Naadens  Ord  hindrede  dem  i  at  se  dets  Skønhed  eller  forstaa 
dets  frelsende  Magt? 

Hvorfor  er  det,  at  en  ubarmhjertig  Aand,  et  Ønske  om  at 
fordømme  i  Stedet  for  at  frelse,  saa  ofte  findes  hos  Mennesker, 
hvis  Liv  —  i  det  mindste  udvortes  —  er  fortræffeligt,  og  som 
roser  sig  af  deres  Iver  for  Sandhed  og  Retfærdighed?  I  et 
Stykke,  jeg  en  Gang  overværede,  havde  en  af  Personerne, 
Enken  Bedott,  følgende  Replik:  »Jeg  tror  paa  Udvælgelse  og 

Fordommeise;  Udvælgelsen  for  mig  selv  og  Fordommeisen  for 
alle  andre;  og  De  véd  ikke,  hvilken  Trost  denne  Tro  giver 
mig.«  Dette  er  da  for  Alvor  at  sætte  Frelsen  forst.  Ja,  der  er 
Folk  af  denne  Slags  i  Verden,  men  ingen,  haaber  jeg,  i  Jesu 
Kristi  Kirke  af  Sidste-Dages  Hellige  —  selvretfærdige  Menne- 
sker, stolte  af  deres  Ydmyghed,  der  intet  kender  til  Mildhed 
og  Barmhjertighed,  og  som  ikke  vilde  være  lykkelige  i  Him- 
melen, undtagen  de  vidste,  at  andre  var  i  Helvede.  »Hvad  For- 
nøjelse er  der  ved  at  blive  frelst,  naar  der  ingen  er,  som  gaar 
fortabt«,  er  deres  yndede  Valgsprog.  Evangeliet  udrydder  alle 
saadanne  Folelser,  blødgor  Hjertet  og  fylder  det  med  Ønsket 
om  Frelse  for  alle  Guds  Sønner  og  Dotre. 

Mit  Raad  til  Missionærer  baade  hjemme  og  ude,  baseret  paa 
næsten  halvtreds  Aars  Erfaring  soni  Prædikant  og  Lærer,  er 
dette:  Forkynd  Evangeliet  i  Mildhedens  og  Kærlighedens 
Aand.  Sæt  Frelsen  først;  lad  det  være  Hovedemnet.  Stræb  efter 
yderste  Evne  at  vinde  Sjæle  for  ham,  som  sagde:  »Se,  jeg  siger 
dig,  at  hvad  der  vil  være  til  storst  Gavn  for  dig,  vil  være  at 
forkynde  Omvendelse  for  dette  Folk,  at  du  maa  kunne  bringe 
Sjæle  til  mig.«  »Og  om  saa  skulde  ske,  at  I  maatte  arbejde 
alle  eders  Dage  med  at  raabe  Omvendelse  til  dette  Folk  og 
kun  bragte  en  Sjæl  til  mig,  hvor  stor  skal  da  ikke  eders  Glæde 
være  med  ham  i  min  Faders  Rige?« 


DE  USKYLDIGE  LIDER  MED  DE  SKYLDIGE. 

(Af  Dr.  James  E.  Talmage  i  »Liahona«.) 

Jesus  Kristus,  det  ene  syndefri  Menneske,  udstod  de  storste 
Lidelser,  ja  endog  Døden,  paa  Grund  af  andres  Brøde.  I  en 
mindre  Grad  har  Mængder  af  andre  forholdsvis  uskyldige 
Mennesker  lidt  og  maa  lide  paa  Grund  af  Synder,  hvori  de 
har  haft  liden  eller  ingen  Del. 

En  genstridig  ung  Mand,  ladende  haant  om  gode  og  kærlige 
Forældres  advarende  Raad,  styrter  sig  hensynsløst  ud  i,  hvad 
han  kalder  Fornøjelser,  og  uagtet  Efterslettet  bliver  bittert  for 

ham,  saa  er  dette  dog  ubetydeligt  i  Sammenligning  med  de 
Lidelser,  der  martrer  den  bekymrede  og  omsorgsfulde  Fader 
og  Moder,  over  hvem  han  har  bragt  Vanære  og  stor  Sjælekval. 
Og  ved  at  vende  Forholdet  om,  har  vi  Tilfælde,  hvor  en  bru- 
tal Fader,  en  forfalden  Ægtefælle,  paaforer  Hustru  og  Born 
store  Lidelser.  Atter  ser  vi  de  uskyldige  lide  som  Følge  af 
andres  Forbrydelser. 

Ingen  kan  tvivle  om,  at  Mængdier  af  forholdsvis  uskyldige 
Mennesker  gennemgik  ubeskrivelige  Lidelser  under  Verdens- 
krigen, idet  de  frygtelige  Hjemsøgelser  ikke  havde  nogen  di- 
rekte Forbindelse  med  Ofrenes  Brøde.  Pestilensens  Svøbe,  der 
for  ikke  længe  siden  fejede  over  Jorden  som  en  Ødelæggelsens 
Riskost,  krævede  mange  Millioners  Liv.  Anerkender  vi  Rig- 
tigheden af  den  Hovedregel,  at  Sygdom  er  en  Del  af  den  For- 
bandelse, der  kommer  over  Verden  formedelst  Synd,  da  op- 
staar  ganske  naturligt  det  Spørgsmaal,  om  alle  disse,  der  saa- 
ledes  ramtes  af  Døden,  omkom  paa  Grund  af  deres  egen  Uvær- 
dighed til  at  leve.  Vort  Svar  er,  at  medens  saadanne  Ulykker 
er  Straffedomme,  tilladte  af  Gud  som  en  opdragende  og,  lad 
os  haabe,  reformerende  Tugtelse,  saa  er  mange  omkomne,  hvis 
Synder  ikke  var  af  en  saadan  Beskaffenhed,  at  de  skulde  have 
fortjent  en  saa  haard  Straf,  som  deres  ubetimelige  Dod  for 
os  synes  at  være. 

En  Udtalelse  af  Kristus  ved  en  vis  Lejlighed  hentyder  di- 
rekte til  dette  Emne.  Han  blev  underrettet  om,  at  nogle  Gali- 
læere var  blevet  dræbt  i  Tempelgaarden,  saaledes  at  deres 
Blod  blandedes  med  Offerdyrenes  fra  Alteret.  »Og  han  svarede 
og  sagde  til  dem:  Mene  I,  at  disse  Galilæere  vare  Syndere 
fremfor  alle  Galilæere,  fordi  de  havde  lidt  dette?  Nej,  siger  jeg 
eder;  men  dersom  I  ikke  omvende  eder,  skulle  I  alle  om- 
komme ligesaa.  Eller  hine  atten,  som  Taarnet  i  Siloam  faldt 
ned  over  og  ihjelslog,  mene  I,  at  de  vare  skyldige,  fremfor 
alle  Mennesker,  som  bo  i  Jerusalem?  Nej,  siger  jeg  eder;  men 
dersom  I  ikke  omvende  eder,  skulle  I  alle  omkomme  ligesaa.« 
(Luk.  13:  2—5.) 

Hvis  Tilværelsen  kun  omfattede  dette  Liv  her  paa  Jorden, 

vilde  dets  dybere  Betydning  vanskeligt  kunne  forklares  og 
dets  tilsyneladende  Gaader  være  uløselige.  Dersom  Døden  selv 
altid  var  en  Ulykke,  en  ond  Skæbne,  hvortil  der  ikke  hørte 
noget  mere,  og  hvorefter  alt  var  forbi,  da  var  det  i  Sandhed 
en  uretfærdig  Ordning.  Men  gennem  det  guddommelige  Ords 
tydelige  Tilkendegivelse  véd  vi,  at  Døden  ikke  er  det  sidste, 
at  Adskillelsen  mellem  Aand  og  Legeme  kun  er  midlertidig, 
og  at  Mennesket  lever  som  et  selvstændigt,  tænkende  Væsen, 
ogsaa  i  den  Periode,  da  Legemet  hviler  i  Graven. 

Endvidere,  dette  samme  ufejlbarlige  Ord  fortæller  os  om 
fremtidig  Gengældelse  og  Retfærdighed,  idet  de  uskyldige, 
som  har  lidt  paa  Grund  af  andres  onde  Gerninger,  skal  blive 
belønnede  med  himmelske  Vilsignelser  som  Erstatning  for 
deres  jordiske  Trængsler.  Ikke  Døden,  men  Livet,  der  gik 
forud,  og  Sjælens  Tilstand  hinsides  er,  hvad  vi  skulde  have 
vor  Opmærksomhed  henvendt  paa. 

»Ja,  salige  ere  de  døde,  som  herefter  dø  i  Herren;  og  naar 
Herren  kommer,  og  det  gamle  forgaar,  og  alt  vorder  nyt,  da 
skulle  de  opstaa  fra  de  døde  og  ikke  dø  derefter,  og  de  skulle 
modtage  en  Arvedel  for  Herrens  Aasyn  i  den  hellige  Stad.« 
Og  videre:  »Og  det  skal  ske,  at  disse,  som  dø  i  mig,  skulle 
ikke  smage  Døden;  thi  det  skal  være  sødt  for  dem.  Og  vé  dem, 
der  ikke  dø  i  mig;  thi  deres  Død  er  bitter.«  (Pag.  Bog  63:  49; 
42:  46,  47.) 

I  Forbindelse  med  en  grusom  Religionsforfølgelse  blandt 
de  oprindelige  Indbyggere  af  det  vestlige  Fastland  blev  mange 
Kvinder  og  Born  brændte  paa  Baalet  af  de  hjerteløse  For- 
følgere i  den  Hensigt  derved  at  tvinge  Mændene  til  at  fornægte 
deres  Tro.  Profeterne  Alma  og  Amulek  blev  bragt  ud  for  at 
være  Vidne  til  denne  frygtelige  Scene.  Amulek  ønskede  ved 
Guds  Kraft  at  frelse  de  uskyldige  Ofre.  »Men  Alma  sagde  til 
ham:  Aanden  tvinger  mig  til  ikke  at  udrække  min  Haand; 
thi  se,  Herren  tager  dem  op  til  sig  i  sin  Herlighed,  og  han 
tilsteder  Folket  at  gøre  dette,  eller  at  gøre  disse  Ting  ved  dem, 
ifølge  deres  Hjerters  Haardhed,  for  at  de  Straffedomme,  som 
han  vil  lade  komme  over  dem  i  sin  Vrede,  maa  være  retfær- 

dige;  og  de  uskyldiges  Blod  skal  staa  som  et  Vidne  imod  dem, 
ja,  og  raabe  stærkt  imod  dem  paa  den  yderste  Dag.«  (Alma 
14:  11.) 

Aabenbareren  saå  »under  Alteret  deres  Sjæle,  som  vare 
myrdede  for  Guds  Ords  Skyld  og  for  det  Vidnesbyrds  Skyld, 
som  de  havde.  Og  de  raabte  med  høj  Rost  og  sagde:  Hvor 
længe,  Herre,  du  hellige  og  sanddru;  undlader  du  at  domme 
og  hævne  vort  Blod  paa  dem,  som  bo  paa  Jorden?«  (Aab.  6: 
9,  10.)  Og  i  et  senere  Syn  beskrev  han  den  store  Fuldbyrdelse, 
paa  en  Gang  herlig  og  forfærdelig,  og  gav  Tak  til  Gud,  fordi 
han  havde  hævnet  sine  Tjeneres  Blod.  (19:  2.) 

Som  Kristus  har  lidt  for  Menneskehedens  Synder,  maa  de, 
der  horer  Kristus  til,  lide  paa  forskellige  Maader  for  de  Syn- 
der, der  er  i  Verden,  men  som  de  ikke  selv  direkte  er  Skyld  i. 
Men  deres  Smerte  og  Kval  paa  Jorden  skal  blive  opvejet  med 
evige  Velsignelser.  Og  vé,  vé  over  dem,  paa  hvis  Regnskabs- 
bræt  er  opfort  de  uskyldiges  Lidelser. 

